Па інфармацыі Мінскага гарадскога ўпраўлення МНС, пенсіянер выйшаў на тэрыторыю прыватнага домаўладання і спатыкнуўся на пешаходнай дарожцы. Страціўшы раўнавагу, мужчына ўпаў на металічную арматуру дыяметрам 4 міліметры, якая тырчала з зямлі. У выніку мужчына атрымаў пранікальнае раненне ў вобласці левага вуха. У МНС патэлефанаваў ужо ўрач гарадской станцыі хуткай медыцынскай дапамогі: патрэбна дастаць металічны штыр з галавы пацярпелага. Выратавальнікі выкарысталі ручны інструмент Лукас і перакусілі арматуру. Брыгада хуткай даставіла пенсіянера з дыягназам адкрытая чэрапна-мазгавая траўма цяжкай ступені ў 5-ю клінічную бальніцу сталіцы.